Im Rohma vo da Gmoagebietsreform woar znächst 1971 a Vawoitungsgmoaschoft mid de Gmoana Pielenhofen, Pettendorf und Wolfsegg voagseng. Dazua is es jedoch znächst ned kumma. 1975 is diese Planung vo da Regierung wieda aufgnumma und realisiat worn. Am 1. Mai 1978 is de Vawoitungsgmoaschoft Pettendorf, bstehnd aus Pielenhofen, Pettendorf und Wolfsegg mid Sitz in Pettendorf grindt worn. Am 1. Feba 2002 is Pettendorf aus diesa Vawoitungsgmoaschoft austretn und buidt seithea a Einheitsgmoa. Da Vawoitungssitz vo da vabliebena Gmoaschoft Pielenhofen-Wolfsegg is noch Wolfsegg valegt worn.